Георгий Вернадский

Георгий (Жорж) Вернадский (орос. Гео́ргий Влади́мирович Верна́дский, англи. George Vernadsky; 1887 оны 9-р сарын 1 -нд Санкт-Петербург хотод төрсөн- 1973 оны 6-р сарын 20-нд Нью-Хейвен хотод нас барсан) — Оросын, Украины болон Америкийн Еврази судлаач, түүхч. Академик Владимир Вернадскийн хүү, Иван Вернадскийн ач хүү юм.

 Намтар 
Жорж Вернадский Москвагийн 5-р гимназид дунд боловсрол эзэмшсэн бөгөөд оросын уран зохиолын түүхч Яков Барсков багшийн нөлөөгөөр түүх сонирхох болсон байна. 1905 онд тэрээр Москвагийн их сургуулийн түүх, филологийн факультетад оюутан болж элссэн боловч 1905 оны хувьсгалын эхэн үед тэрээр Германы Фрайбург, Берлиний их сургуульд үргэлжлүүлэн суралцжээ. 1906 онд Орост буцаж ирээд 1910 онд Москвагийн их сургуулийн түүх филологийн факультетыг нэгдүгээр зэргийн дипломтой төгссөн. Тэрээр 1913 онд Санкт-Петербург рүү нүүж Санкт-Петербургийн Их Сургуулийн Оросын түүхийн тэнхимийн хувийн багш болсон. Тэнд тэрээр "II Екатерины хаанчлалын үеийн Орос" сэдвээр магистрын зэрэг хамгаалсан. Түүний шинжлэх ухааны удирдагчаар Москвад Василий Ключевский, Санкт-Петербургт Иван Грэйс нар байжээ.

1917 оны 9-р сараас туслах профессор, 1918 оны 1-р сараас Пермийн их сургуулийн түүх, филологийн факультетийн Оросын түүхийн тэнхимийн бүрэн профессор. 

1918-1920 онд Симферополь дахь Тавридын их сургуулийн профессороор ажиллаж байжээ. 1920 оны 9-р сард тэрээр Пётр Врангелийн Крымын Иргэний удирдлагын газрын хэвлэх хэлтсийг удирдах саналыг хүлээн авч ажилласан. Оросын армитай хамт түүнийг Константинополь руу нүүлгэн шилжүүлжээ. 

Тэрээр Афин, Константинополь, дараа нь Праг хотод ажиллаж, Карлын их сургуулийн Оросын хуулийн факультетэд багшилж, гүн Николай Трубецкой, Пётр Савицкий нартай хамтран Евразийн үзлийн онолыг боловсруулсан байна.

Жорж Вернадский өөрийгөө "Украин, Орос нэгэн зэрэг" гэж үздэг үндэсний онцлогтой байв. Вернадский Украины түүхийг идэвхтэй сонирхож байсан. Гетман Богдан Хмельницкийн намтар, Украины түүхийн нэг боть хувилбарыг Михайло Хрушевскийн найруулга, "Украины түүхийн Киев ба казакуудын үе", "Хунтайж Трубецкой болон украины асуудал" зэрэг бүтээлүүд орно. Георгий Вернадский 1933 онд өөрийн эцэг Владимир Вернадскийд бичсэн захидалдаа Евразийн түүхийн тухай эсседээ Баруун Орос, Украинд урьд өмнө байгаагүй их анхаарал хандуулахыг хүсэж байгаагаа мэдэгджээ. Вернадскийн Оросын түүх судлалын тухай эссэд Украины түүхч Николай Костомаров, Владимир Антонович, Дмитрий Багалей нарын тухай багтсан байдаг.

Ангилал:Оросын түүхч
Ангилал:Украины түүхч
Ангилал:Санкт-Петербургийн хүн
Ангилал:Оросууд
Ангилал:Украинчууд
Ангилал:1887 онд төрсөн
Ангилал:1973 онд өнгөрсөн
Ангилал:Санкт-Петербургийн Улсын Их Сургуулийн багш
Ангилал:АНУ-ын түүхч
Ангилал:Оросын түүхч